Plaaskombuis 4 - Waldorfslaai met tuisgemaakte appelrol
JY LEES NOU Plaaskombuis 4 - Waldorfslaai met tuisgemaakte appelrol
BEAN 17/12 4996 0,00
CORN 17/12 2230 0,00
Deur Marianne en Lize-Marie Ehlers
Waldorfslaai met tuisgemaakte appelrol. .
Op die pragplaas The Oaks buite Greyton boer die Ehlers-familie met beeste, appels en pere. Hier word genot daaruit geput om dit wat die plaas voorsien, te omskep in 'n familiefees.
3 Forelpere, in dun skyfies gesny
15 ml olyfolie en heuning
4 stele seldery, fyn gesnipper
125 ml dungesnyde appelrol
80 g geroosterde okkerneute, grof gekap
30 ml elk lemoensap en appelstroop (cordial)
5 ml elk heelkorrelmosterd, goeie mayonnaise en heuning
80 ml kanola-olie
Voorverhit die oond tot 200 °C. Pak die peerskyfies op 'n bakplaat, drup olyfolie en heuning oor en oondrooster tot die pere halfgaar is, maar steeds tekstuur het.
Meng die peerskyfies met die seldery, appelrol en neute. Meng ál die bestanddele vir die slaaisous goed saam. Klam die slaai daarmee aan en sit voor. Lewer 4 porsies.
Skil en ontkern 'n paar kilogram appels. Weeg die appelstukke en voeg 10% van die appels se gewig in suiker by. (As die gewig van die appelstukke dus 2 kg is, voeg 200 g suiker by.) Voeg 3 ml wynsteenstuur en 5 ml suurlemoensap vir elke 1 kg appels by.
Verhit alles tot kookpunt en prut oor lae hitte tot dit 'n dik moes vorm. Voer 'n groot skinkbord met bakpapier uit en smeer liggies met botter of spuit met kleefwerende kossproei. Skep die appelmoes op die bakpapier en smeer gelyk sodat dit 'n lagie van ongeveer 2-3 mm dik is.
Sondroog die appelmoes onder 'n net (om dit teen insekte te beskerm) vir ongeveer drie dae of tot dit droog genoeg is om op te rol. Lig dit versigtig met 'n mes op, trek die waspapier af en rol dit op. Bêre die appelrolle lugdig verpak in die yskas.
Plaaskombuis word Woensdae om 17:30 op Via (kanaal 147 op DStv) uitgesaai met 'n heruitsending Sondae om 17:00. Die reeks word aangebied met die samewerking van Landbouweekblad.